Indhold
Indholdsfortegnelse 🔎︎

# Kombinere objekter og danne figurer

Kombinerede tegneobjekter opfører sig som grupperede objekter, undtagen at du ikke kan tilgå gruppen for at redigere de enkelte objekter.

Du kan kun kombinere 2D-objekter.

## For at kombinere 2D-objekter:

1. Marker to eller flere 2D-objekter.

2. Vælg Modificer - Kombiner.

Til forskel fra objektgrupper overtager et kombineret objekt egenskaberne for det nederste objekt i stablingsrækkefølgen. Du kan opdele kombinerede objekter, men de oprindelige objektegenskaber går tabt.

Når du kombinerer objekter, vises huller, hvor objekterne overlapper.

I illustrationen er de ukombinerede objekter til venstre og de kombinerede objekter til højre.

## Konstruktion af figurer

Du kan konstruere figurer ved at anvende kommandoen Figurer- Flet, Træk fra og Overskær for to eller flere tegneobjekter.

Figurkommandoer virker kun på 2D-objekter.

Konstruerede figurer overtager egenskaberne fra det nederste objekt i stablingsrækkefølgen.

### For at konstruere en figur:

1. Marker to eller flere 2D-objekter.

2. Vælg Modificer og et af følgende:

- Flet

- Træk fra

- Overskær.

### Figurkommandoer

I de følgende illustrationer er originalobjekterne til venstre og de ændrede figurer til højre.

### Figurer - Flet

Tilføjer fladen på de valgte objekter til fladen af det nederste objekt i stablingsrækkefølgen.

### Figurer ▸ Træk fra

Fratrækker fladen på de valgte objekter fra fladen af det nederste objekt i stablingsrækkefølgen.

### Figurer - Overskær

Det overlappende område af de valgte objekter opretter en ny figur.

Området udenfor overlapningen fjernes.

Relaterede emner

Gruppering af objekter