Indhold
Indholdsfortegnelse 🔎︎

# Indsæt bogmærke

Indsætter et bogmærke på markørens position. Du kan så bruge Navigator til hurtigt at hoppe til det valgte sted en anden gang. I et HTML-dokument konverteres bogmærker til ankre, du kan hoppe til fra et hyperlink.

For at tilgå denne kommando...

Vælg Indsæt - Bogmærke

Åbn værktøjslinjen Indsæt, klik på

Bogmærke

For at hoppe til et bestemt bogmærke trykker du på F5 for at åbne Navigator, klikker på plus-tegnet (+) ved siden af indførslen Bogmærker og dobbeltklikker så på bogmærket.

Du kan også højreklikke i feltet Sidetal på venstre side af Statuslinjen nederst i dokumentvinduet, og så vælge bogmærket, som du vil hoppe til.

## Navn

Skriv navnet på det bogmærke, du vil oprette. Klik derefter på Indsæt.

Du kan ikke bruge følgende tegn i et bogmærkenavn: / \ @ : * ? " ; , . #

## Bogmærker

Oplister alle bogmærkerne i det aktuelle dokument.

## Omdøb

Hvis du vil omdøbe et bogmærke, skal du vælge bogmærket, trykke på Omdøb og derefter skrive det nye navn i dialogboksen.

## Slet

For at slette et bogmærke skal du vælge bogmærket og klikke på knappen Slet. Ingen bekræftelsesdialog vil følge.

Hvis bogmærker er beskyttet, kan de ikke slettes eller omdøbes.

## Gå til

Hvis du vil flytte markøren i dokumentet til et bogmærke, skal du vælge bogmærket og derefter trykke på Gå til .

### Luk

Lukker dialogen.